CELEX: C2007/283/13
Language: et
Date: 2007-11-24 00:00:00
Title: Kohtuasi C-384/07: Eelotsusetaotlus, mille esitas Verwaltungsgerichtshof (Austria) 13. augustil 2007  — Wienstrom GmbH versus Bundesminister für Wirtschaft und Arbeit

24.11.2007   
            
            
               ET
            
            
               Euroopa Liidu Teataja
            
            
               C 283/8
            
         Eelotsusetaotlus, mille esitas Verwaltungsgerichtshof (Austria) 13. augustil 2007 — Wienstrom GmbH versus Bundesminister für Wirtschaft und Arbeit
   (Kohtuasi C-384/07)
   (2007/C 283/13)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: Wienstrom GmbH
   
      Kostja: Bundesminister für Wirtschaft und Arbeit
   Eelotsuse küsimused
   
               1.
            
            
               Kas EÜ artikli 88 lõike 3 viimases lauses sätestatud rakendamiskeelu kohaselt peab siseriiklik kohus otsustama, et abi saajale, kellel on siseriikliku õiguse alusel õigus abi saada, edaspidi abi andmisest tuleb keelduda juhul, kui komisjon heidab ette abist teatamata jätmist, kuid ei ole teinud nõukogu 22. märtsi 1999. aasta määruse (EÜ) nr 659/1999 artikli 4 lõike 2 kohast negatiivset otsust ega võtnud artiklis 14 määratud meedet selle kohta, ning tuvastatav ei ole ka kolmandate isikute õiguste rikkumine?
            
         
               2.
            
            
               Kas EÜ artikli 88 lõikes 3 sätestatud rakendamiskeeluga on vastuolus siseriikliku õigusnormi kohaldamine, mis tugineb asjaomase siseriikliku seaduse uuel redaktsioonil, mille komisjon on tunnistanud ühisturuga kokkusobivaks, olgugi, et asjaomane meede puudutab selle redaktsiooni jõustumisele eelnenud aega ning kokkusobivuse tunnistamise seisukohast otsustavaid uuendusi ei saanud kohaldada selle ajavahemiku suhtes, ning tuvastatav ei ole ka kolmandate isikute õiguste rikkumine?